Diari Oficial de la Generalitat Valenciana


Sumari del DOGV 4484, del 22-04-2003 (2003/4256)

ORDE de 3 de febrer de 2003, de la Conselleria de Cultura i Educació, per la qual es disposa el funcionament del Colegio Público de Educación Infantil y Primaria Angelina Santolaria de Barracas.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4256


Data del document
:   03-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Barracas
    * ensenyament primari
    * ensenyament públic
    * educació preescolar
    * centre d'ensenyament

ORDE de 3 de febrer de 2003, de la Conselleria de Cultura i Educació, per la qual es disposa el funcionament del Colegio Público de Educación Infantil y Primaria Angelina Santolaria de Barracas. [2003/4256]
  
L'Orde de 30 de juliol de 1996, de la Conselleria de Cultura i Educació (DOGV de 7/08/96) ordenà el cessament d'activitats del Colegio Público de Educación Primaria de Barracas amb efectes del curs escolar 1996/1997.
  
L'Ajuntament de Barracas ha remés escrit, de data 5 de novembre de 2002, en què sol·licita la reobertura del centre per a l'escolarització dels xiquets i xiquetes en edat escolar que residixen en la localitat. A la vista de les dades aportades, la Inspecció Educativa de la Direcció Territorial de Cultura i Educació de Castelló i el Servici de Planificació Educativa de la Direcció General de Centres Docents emeten informe favorable.
  
És procedent ordenar l'inici de les activitats del centre, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
D'acord amb allò que disposa l'article 4 del Decret 233/1997, de 2 de setembre, del Govern Valencià, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària (DOGV de 8 de setembre de 1997), el ple de l'ajuntament de Barracas, en sessió celebrada el 17 d'octubre de 2002, proposa la denominació específica d'Angelina Santolaria.
  
La Direcció Territorial de Cultura i Educació de Castelló emet informe favorable respecte a la proposta de denominació específica realitzada pel municipi.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es posa en funcionament el següent centre docent:
  
Província: Castelló
  
Localitat: Barracas
  
Denominació: Colegio Público de Educación Infantil i Primaria Angelina Santolaria.
  
Codi: 89469594
  
Titular: Generalitat Valenciana
  
Domicili: Carrer Valencia, número 4.(Codi Postal: 12402)
  
Composició: 1 unitat d'Educació Primària
  
Capacitat: 25 llocs escolars d'Educació Infantil i Primària
  
Segon
  
1. El centre iniciarà les seues activitats en el curs acadèmic 2002/2003.
  
2. Els llocs de treball són: 1 mestre o mestra d'Educació Primària, que assumirà les funcions previstes en l'article 11.4) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 234/1997, de 2 de setembre, del Govern Valencià.
  
3. Les ensenyances especialitzades d'Educació Primària seran impartides per professorat especialista itinerant.
  
Tercer
  
La Direcció General de Centres Docents d'esta Conselleria determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A este efecte, la Direcció Territorial de Cultura i Educació efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 3 de febrer de 2003.
  
El conseller de Cultura i Educació
  
MANUEL TARANCÓN FANDOS